I 2007 ble landsbyen kjent over store deler av verden i forbindelse med Madeleine McCann-saken, ettersom McCann-familien har sitt hjem der. I mai ble den da tre år gamle piken meldt savnet mens familien var på ferie i Portugal. Dette preget landsbyen sterkt i månedene som fulgte. Foreldrene kom tilbake til Rothley i september 2007, og et stort pressekorps fulgte etter; på det tidspunkt hvor de kom tilbake hadde de status som mistenkte i saken. Det oppstod raskt konflikter mellom lokalbefolkningen og pressen.